РЕПУБЛИКА СРБИЈА

ОМШ „ПЕТАР ИЛИЋ“

Јосипа Грушовника бр.1

Деловодни број: 0105-

Датум: 23.02.2018.године

E-пошта: mspetarilic@gmail.com

Аранђеловац

**УПУТСТВО**

за подношење понуда за доделу уговора

за извођење једнодневне екскурзије III, IV, V, VI разреда

Достављање понуда на основу овог Упутства је по огласу који је објављен у „Просветном прегледу“ број 2754 (4) од 22. фебруара 2018.године, у процедури доделе уговора за извођење једнодневне екскурзије за ученике III, IV, V, VI разреда, под једнаким могућностима за правна и физичка лица која испуњавају тражене услове.

Рок за достављање понуда је 27. фебруар 2018.године, до 14,00 часова.

Понуда мора бити сачињена на српском језику, јасна и недвосмислена, откуцана или читко попуњена штампаним словима, оверена печатом и потписом овлашћеног лица. Понуда се доставља на оригиналном обрасцу конкурсне документације, са свим неопходним прилозима који представљају саставни део конкурсне документације.

Понуђачи су обавезни да доставе понуду и општу документацију, коју ће поређати следећим редоследом и обележити редним бројевима:

попуњен ОБРАЗАЦ 1 – основни подаци о понуђачу;

попуњен ОБРАЗАЦ 2 – образац понуде;

попуњен ОБРАЗАЦ 3 – изјава понуђача

извод из судског или другог регистра (решења и прилози);

потврда надлежног органа који води евиденцију издатих дозвола за обављање одговарајуће делатности, ако је таква дозвола предвиђена посебним прописом – лиценца министарства надлежног за послове туризма

списак најважнијих пружених услуга у последње три године, са износима, датумима и листама наручилаца;

потписан предлог Уговора.

Понуђач може у писаном облику тражити од наручиоца додатне податке и појашњења у вези са припремом понуде, најкасније пет дана пре истека рока за достављање понуда.

Цена дата у понуди треба да буде изражена у динарима, изражена са порезом на додату вредност, и мора бити фиксна, односно, не сме се мењати.

Додатна обавештења и појашњења могу се добити од директора школе телефонским путем.

Понуде се достављају поштом или лично, сваког радног дана у време од 8 до 12 часова, у затвореној коверти, овереној печатом, са назнаком „ЗА ОГЛАС – НЕ ОТВАРАТИ“.

Неблаговремене и непотпуне понуде неће се разматрати.

 Одлука о додели уговора донеће се најкасније у року од три дана од дана отварања приспелих понуда.

Јавно отварање понуда обавиће се дана 12.03.2018.године у 11,00 часова, у просторијама Школе. Отварању понуда могу да присуствују само овлашћени представници понуђача.

Понуђач чија је понуда изабрана као најповољнија биће позван да у року од три дана приступи закључењу уговора.

Понуђачи су обавезни да попуне све позиције у понуди, у противном понуда се неће узети у разматрање.

Наручилац задржава право да не донесе одлуку о закључењу уговора уколико се установи да ниједна понуда не одговара условима из конкурсне документације или да су све понуде неодговарајуће и неприхватљиве. Такође, наручилац задржава право да не закључи уговор са изабраним понуђачем уколико се не испуне услови предвиђени Правилником о измени Правилника о наставном плану и програму основног образовања и васпитања - („Службени гласник РС - Просветни гласник“, бр. 7/10).

 Директор школе**:**

 Иван Цветковић.с.р.